Zápisnica zo zasadnutia Rady školy pri Materskej škole Komenského
                                   1162/38, Kysucké Nové Mesto

Termín konania:25.06.2026
Prítomní: viď. prezenčná listina
Program:
1.Privítanie
2. Oboznámenie sa a prerokovanie zmien v Štatúte  Rady školy  s účinnosťou od 01.01.2026 a jeho schválenie
3. Oboznámenie sa so spôsobom prihasovania detí do MŠ a  s počtom novoprijatých detí na šk. rok 2026/2027
4. Diskusia
5. Rôzne
6. Záver a uznesenie

                                                                  Bod 1

V úvode p. predsedkyňa privítala všetkých prítomných na zasadnutí   a oboznámila ich s programom. Členovia program schválili .
                                                                  
                                                                    Bod 2

Predsedkyňa rady školy informovala členov o zmenách  v Štatúte rady školy, ktoré nadobudli účinnosť od 1. januára 2026.
Zmeny sa týkajú najmä:
· Vyhlásenia volieb členov rady školy, ktoré sa zverejňuje na webovom sídle školy
· Určenia členov výberovej komisie pre voľbu riaditeľa školy za radu školy a to nasledujúcim spôsobom:
· Členom výberovej komisie je predseda rady školy
· Z kategórie, ktorú zastupuje vo výberovej komisii predseda rady školy, sa určí jeden ďalší člen výberovej komisie
· Určenie ďalších členov výberovej komisie prebehne nasledovne – zástupcov za kategóriu zriaďovateľa si spomedzi seba zvolia verejným hlasovaním zástupcovia zriaďovateľa v rade školy, zástupcov za kategóriu zamestnancov si spomedzi seba zvolia verejným hlasovaním zástupcovia  zamestnancov v rade školy, zástupcov za kategóriu zákonných zástupcov detí si spomedzi seba zvolia verejným hlasovaním zástupcovia zákonných zástupcov v rade školy
· Členovia výberovej komisie sa určia tak, aby boli zástupcovia známi  najneskôr 10 dní pred uskutočnením výberového konania
· Zmena nastala aj povinnosti predsedu rady školy, ktorý je povinný do 3 pracovných dní od zasadnutia rady zabezpečiť zverejnenie zápisnice na webovom sídle.
· Ak nie je možné zabezpečiť fyzickú prítomnosť nadpolovičnej väčšiny členov, môže predseda rady rozhodnúť o uskutočnení zasadnutia prostredníctvom videokonferencie.
· V naliehavých prípadoch alebo časovej tiesni môžu členovia prijímať stanoviská formou per rollam

                                                                  
                                                                 Bod 3

Riaditeľ informoval radu školy o zavedení systému elektronického podávania prihlášok na predprimárne vzdelávanie prostredníctvom portálu ePrihlášky, ktorý umožňuje rodičom podať prihlášku elektronicky, pričom papierová forma zostáva naďalej možná. Elektronické podávanie prihlášok bolo zavedené pre materské školy od školského roka 2026/2027.

Členovia Rady školy boli oboznámení s:
· termínmi prijímania prihlášok,
· spôsobom elektronického podania prihlášky,
· povinnými prílohami k prihláške,
· postupom školy pri spracovaní elektronických prihlášok a stanovení si priorít pri prijímaní :
· súrodenci, ktorí už materskú školu navštevujú
· trvalý pobyt dieťaťa

Pán riaditeľ ďalej členov informoval o tom, koľko detí bude prijatých od nového školského roka, s ohľadom na počet odchádzajúcich detí do základnej školy. Informácie podal aj ohľadom elokovaného pracoviska v Budatínskej Lehote.


                                                                 Bod 4 

V diskusii sa členovia rady školy zaujímali  o to, kto bude vo výberovej komisii pre voľbu riaditeľa školy okrem zástupcov volených z členov v rade školy 
· Okrem zástupcov velených z členov rady školy budú ďalšími členmi dvaja delegovaní zástupcovia zriaďovateľa, ktorí nie sú členmi rady školy
· Jeden zástupca regionálneho úradu
Členovia rady školy podporili využívanie elektronických prihlášok, ktoré zjednodušia administratívu školy aj zákonným zástupcom detí.



                                                                 Bod 5

· Pán riaditeľ oboznámil prítomných s prevádzkou elokovaného pracoviska v Budatínskej Lehote počas letných prázdnin – prevádzka bude fungovať počas prvých dvoch týždňov, potom deti prestúpia na kmeňové pracovisko materskej školy.
· Počas prázdnin má v pláne vymeniť koberec na elokovanom pracovisku v Budatínskej Lehote a vyrovnať zvlnené linoleum. Na kmeňovom pracovisku na Komenského je pláne výmena plotu



                                                                    Bod 6

Prijaté uznesenia:
[bookmark: _GoBack]Uznesenie č.1/2026: Rada školy prerokovala a schvaľuje nový Štatút materskej školy  v predloženom znení a ukladá povinnosť zabezpečiť jeho zverejnenie na webe školy.
Uznesenie č.2/2026: Rada školy odporúča riaditeľovi školy vydať aktualizované znenie Štatútu materskej školy
Uznesenie č.3/2026: Rada školy prerokovala a berie na vedomie postup pri výbere detí do materskej školy.
Uznesenie č.4/2026: Rada školy prerokovala a berie na vedomie počet prijatých a neprijatých detí na školský rok 2026/2027.

Pani predsedkyňa sa osobne poďakovala všetkým členom rady školy a s prítomnými členmi sa rozlúčila.

V Kysuckom Novom Meste : 26.06.2026
Zápisnicu vyhotovil: Iveta Martinská
Zápisnicu overil: Katarína Blahovcová

